Ebrahim Raisi
Ebrahimas Raisi (pers. ابراهیم رئیسی = Ebrāhīm-e Raʾīsī, 1960 m. gruodžio 14 d. – 2024 m. gegužės 19 d.) – Irano dvasininkas (mudžtahidas), teisininkas (fakichas) ir valstybės veikėjas. Nuo 2021 m. rugpjūčio 3 d. iki mirties ėjo Irano prezidento pareigas. Laikytas itin konservatyvių pažiūrų politiku. Kai kurių šaltinių buvo pramintas „Teherano skerdiku“ dėl politinių ir religinių priešininkų persekiojimų.